వంస్డ జాతీయ ఉద్యానవనం

వంస్డ జాతీయ ఉద్యానవనం గుజరాత్ రాష్ట్రంలోని నవసారి జిల్లాలోని వంస్డ అనే ప్రాంతంలో ఉంది.

చరిత్ర
ఈ ఉద్యానవనాన్ని 1979 లో స్థాపించారు. ఇది 23.99 చదరపు కిలోమీటర్ల వైశాల్యంలో విస్తరించి ఉంది.

జంతుజాలం
ఈ ఉద్యానవనంలో చిరుతపులులు, రీసస్ మకాక్, నాలుగు కొమ్ముల జింకలు, హైనా, అడవి పిల్లులు, అడవి పందులు, అనేక రకాల సరీసృపాలు, పాంగోలిన్, రస్టీ మచ్చల పిల్లి, అంతరించిపోతున్న భారతీయ ఉడుతలు వంటి ఎన్నో రకాల జంతువులు ఈ సంరక్షణ కేంద్రంలో రక్షించబడుతున్నాయి. ఇందులో సాధారణ బూడిద హార్న్‌బిల్, బూడిదరంగు ఆకుపచ్చ పావురం, సన్‌బర్డ్, మలబార్ ట్రోగన్, జంగిల్ బాబ్లెర్, గుడ్లగూబ, షామా తో సహా 155 జాతుల పక్షులు  కనిపిస్తాయి. గుజరాత్‌లోని అతిపెద్ద జాతులకు చెందిన సాలీడులతో సహా సుమారు 121 జాతుల సాలీడులు ఉన్నాయి.

మరిన్ని విశేషాలు
సహ్యాద్రి శ్రేణి యొక్క పశ్చిమ కనుమలలో ఉన్న ఈ ఉద్యానవనం వృక్షసంపదకు, జంతువులకు సంరక్షణ కేంద్రంగా ఉంది. ఇది డాంగ్స్, దక్షిణ గుజరాత్ యొక్క దట్టమైన అడవులను సూచించే ఒక రక్షిత ప్రాంతం. ఈ ఉద్యానవనం పేరు పొందిన పట్టణం, వాణిజ్య ప్రదేశం. ఈ ప్రాంతంలో ఎక్కువగా ఆదివాసులు నివసిస్తుంటారు. ఈ ప్రాంతాన్ని పర్యాటక రంగంగా అభివృద్ధి చేయడంలో భాగంగా గుజరాత్ ప్రభుత్వం కిలాద్ వద్ద ఉన్న క్యాంప్‌సైట్‌ను అభివృద్ధి చేసింది. ఈ ప్రాంతంలో నేచర్ క్లబ్ సూరత్ నిర్వహించబడుతున్న జింకల పెంపక కేంద్రం కూడా ఉంది.

మూలాలు

గుజరాత్ పర్యాటక ప్రదేశాలు